NaiveNeuron/SloPal huggingface dataset:
Blanár, Juraj, podpredseda NR SR (2021-05-12):
Ďakujem za všetky faktické poznámky, za tie pozitívne a doplňujúce predovšetkým. Ale chcem sa venovať a oceniť aspoň dvoch koaličných poslancov, ktorí mali odvahu a vystúpiť a reagovať na mňa. Takže, pán Kazda, to je jediné, čo ste sa zmohli, že ste chytali za slovíčka? Že dotovali sme, to je jediné? To vám mám pripomenúť vystúpenie pri programovom vyhlásení vlády, čo tu jeden za druhým minister vystupoval, toto sme urobili, tamto sme urobili, tamto? Pán Kazda, radšej ste mohli mlčať. Veď to je úplne prirodzené aj dieťaťu, že keď je niekto vo vláde, tak synonymom je, že dali sme, lebo sme boli vo vláde a je jasné, že to sú peniaze daňových poplatníkov. Trošku viacej som od vás očakával. Hovorili ste o tom prípade, ja ho zopakujem. Je to penzión Zefir v Bojniciach, ktorý dostal jednu z najvyšších pomocí na prenájom, ktorá úplne prepadla, mimochodom, celá táto pomoc, lebo očakávalo sa státisíce žiadostí a bolo tam tuším 10-tisíc. Ale tento zázračný penzión získal z vašej dielne pána Sulíka na 30 lôžok 880-tisíc. A keby sa na to nebolo prišlo, tak všetko pokračuje ďalej. Tak ako pri mnohých iných veciach, keď sa na to nepríde, pán zázračný právnik, ktorý získal 880-tisíc len tak z večera na ráno zmluvy. Keby sa na to neprišlo, tak pokračujete ďalej. Pán Herák, je mimoriadna situácia a v mimoriadnych situáciách sa robia mimoriadne opatrenia. Mnohé krajiny použili tzv. helikoptérové peniaze. To znamená, jednorazovo vyplatili, aby pomohli. Čo je úplne normálne. Ale vy sa len zakrývate systematičnosťou, a to je nič iné len výhovorka. A čo sa týka samotnej chudoby, pán Herák, za našich vlád sa hranica chudoby neustále znižovala. Zatiaľ čo za váš rok a pol sa zvýšila. A pán Richter vám to urči... (Prerušenie vystúpenia časomerom.)
Hirman, Karel, minister hospodárstva SR (2022-12-01):
Prajem dobré ránko všetkým prítomným. Vážený pán predsedajúci, vážení páni poslanci, pani poslankyne, návrh, predkladám teda návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa dopĺňajú a menia niektoré ďalšie zákony. Predkladám teda, naliehavosť prijatia návrhu zákona v skrátenom legislatívnom konaní vyplýva zo súčasnej mimoriadne nepriaznivej situácie na trhu s energetickými komoditami, teda aj s elektrinou, aj s plynom, ktorá ohrozuje cenovú dostupnosť dodávok týchto komodít a aj tepla v systéme centrálnych vykurovaní pre naše domácnosti. Z tohto dôvodu vás žiadam o podporu návrhu na skrátené legislatívne konanie. Ďakujem.
Glváč, Martin, podpredseda NR SR (2017-09-08):
Ďakujem. S faktickými poznámkami štyria poslanci. Ukončujem možnosť prihlásiť sa. Pán poslanec Štarchoň.
Richter, Ján, poslanec NR SR (2021-05-12):
Ďakujem pekne za slovo, pán podpredseda Národnej rady. Vážené panie poslankyne, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 512. Predkladám informáciu k predloženému návrhu zákona. Konštatujem, že návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 528 z 19. apríla tohto roku navrhujem, aby návrh zákona prerokovali tieto výbory: ústavnoprávny výbor, Výbor Národnej rady pre financie a rozpočet, Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 11. júna tohto roku a v gestorskom výbore do 14. júna. Pán predsedajúci, prosím, otvorte všeobecnú rozpravu.
Šimečka, Michal, podpredseda NR SR (2024-06-27):
Ďakujem veľmi pekne. Dávam teraz slovo spravodajkyni, ktorú učil navrhnutý gestorský výbor pre verejnú správu a regionálny rozvoj, pani poslankyni Jany Hanuliakovej. Nech sa páči.
Blanár, Juraj, podpredseda NR SR (2023-03-21):
Teraz v rozprave vystúpi pán poslanec Eduard Kočiš ako posledný prihlásený ústne. Nech sa páči.
Grendel, Gábor, podpredseda NR SR (2021-04-30):
Pani poslankyňa Pleštinská.
Laššáková, Jana, podpredsedníčka NR SR (2015-11-25):
Na vystúpenie pána poslanca nie sú faktické poznámky. Teraz dávam možnosť prihlásiť sa do rozpravy ústne. Do rozpravy ústne sa hlásia dvaja poslanci, pán poslanec Poliačik a pán poslanec Blanár. Nech sa páči, pán poslanec Poliačik, máte slovo.
Kočiš, Eduard, poslanec NR SR (2021-05-05):
Ďakujem za slovo, pán predsedajúci. Pán kolega, vo svojej reči ste spomínal tak tuná dookola opakované neoprávnené výhody za prácu v službách socialistického zriadenia. Takto je definovaný tento váš zákon, drahí predkladatelia. Je to veľmi taká hrubá črta, ktorá naozaj ohraničuje široké spektrum obyvateľstva, ktorí vtedy v danom zriadení žili, pracovali a ak by mali byť len na základe tejto krátkej definície perzekvovaní alebo mali by byť im odnímané dôchodky, ako vy rozprávate iné výhody, tak je to dosť takéto povrchné. Radoví pracovníci v závodoch na severovýchode Slovenska, odkiaľ pochádzam, ktorí značnú časť života prežili v tomto zriadení, tvrdia však opak. Mali o niekoľko stoviek viac ako radoví príslušníci Verejnej bezpečnosti či úradníci v zložkách ŠtB, ktorí mi rozprávali podobné veci. Čiže naozaj stojí za veľké zamyslenie, či je vhodné alebo výhodné odobrať niekomu, kto zarábal v danom zriadení menej ako klasický pracovník v obyčajnom pracovnom procese. Čiže naozaj mi to tu príde ako nejaký začarovaný kruh. Stále opakujeme buď to isté, alebo niečo podobné. Jeden daný stav obhajuje, druhý daný stav nejakým spôsobom zatracuje, ale tak ako povedal pán kolega Jarjabek, je to veľmi nebezpečná cesta. Vráťme sa z nej preč, nezavádzajme tieto veci do praktického nejakého fungovania, pretože úplne rozdeľujeme spoločnosť. Naozaj to nie je, nie je to vhodné. A porovnávať či zrovnávať socializmus a fašizmus do nejakého jedného celku je čistý blud, čiže žiť v socializme podľa vás bol asi ten najväčší hriech.
Obrimčáková, Bibiána, poslankyňa NR SR (2013-12-05):
Myslím, že áno.
Paška, Pavol, predseda NR SR (2012-08-08):
Hlasujeme o tomto návrhu. (Hlasovanie.) 102 prítomných, 23 za, 78 proti, 1 sa zdržal. Návrh sme neschválili.
M. Číž, podpredseda NR SR: (2007-03-23):
(Hlasovanie.) Prítomných 127 poslancov, za návrh 97 poslancov, proti 17 poslancov, zdržalo sa 13 poslancov. Tento návrh sme schválili. Teda pristúpime, vážené kolegyne, kolegovia, k tretiemu čítaniu o tomto návrhu zákona. Otváram rozpravu a zároveň sa pýtam, či má niekto návrhy v zmysle § 85 zákona o rokovacom poriadku? Pokiaľ nie, vyhlasujem rozpravu za skončenú. Nech sa páči, pán spravodajca.
Drábiková, Lucia, poslankyňa NR SR (2022-06-15):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2004-12-14):
Vyhlasujem tajnú voľbu, tajné hlasovanie za skončené. Od tejto chvíle budeme čakať na výsledky tajného hlasovania. (Spracúvanie výsledkov tajného hlasovania.)
Šebej, František, poslanec NR SR (2014-03-20):
Ďakujem. Kolegovia zo zahraničného výboru, ja viem, že počas zasadnutia pléna sa to nemá a nie je to možné, ale vzhľadom na to, že ja budem musieť odísť mimo mesta, tak prosím, aby sme išli zasadnúť, zahraničný výbor, hneď teraz.
Bugár, Béla, podpredseda NR SR (2017-02-07):
Na vystúpenie pána poslanca s faktickou pán poslanec Matovič ako jediný. Končím možnosť sa prihlásiť. Pán poslanec, máte slovo.
Šimečka, Michal, podpredseda NR SR (2024-02-07):
Ďakujem veľmi pekne. Na vaše vystúpenie budú faktickými poznámkami reagovať najprv pán poslanec Hajko a potom pán poslanec Majerský. Pán poslanec Hajko.
Matovič, Igor, poslanec NR SR (2019-11-26):
Navrhujem, aby Národná rada prijala uznesenie, ktorým odsudzuje totalitné a diktátorské praktiky strán SMER, SNS a MOST – HÍD, kedy svojím uznesením, ktoré navrhol Robert Fico, chcú zobrať opozícii ústavné právo prerokovať návrhy na prijatie návrhov zákonov. Zdôvodnenie: Robert Fico pri zdôvodnení svojho absurdného návrhu použil vedomé klamstvo, kedy zdôvodnil vyškrtnutie návrhov opozície z tejto schôdze tým, že vládna koalícia potrebuje vytvoriť čas na prerokovanie zákonu roka o štátnom rozpočte. Avšak v zákone roka alebo teda priamo v programe je presne určený čas, kedy sa má prerokovať zákon roka o štátnom rozpočte, a to znamená, že je dostatočný čas, koľkokoľvek bude treba, na prerokovanie tohto návrhu zákona. Je hanba, že predseda vládnej strany SMER takto vedome klame v priestoroch Národnej rady a používa takéto primitívne klamstvo na zdôvodnenie tohto absurdného totalitného návrhu. (Potlesk.)
R. Madej, poslanec: (2008-10-21):
Druhú vec, s ktorou nesúhlasím, je skutočne tá, že myslím si, že by ste nemali robiť z ľudí nesvojprávnych ľudí. Po prvé, nikto sa nevyháňa z druhého piliera. Z druhého piliera môže každý slobodne a dobrovoľne vystúpiť na základe svojho vlastného uváženia zo situácie, ktorá je a ktorú môže predpokladať. Mnohí ekonómovia predpokladajú dlhú finančnú a hospodársku krízu. Ten, kto chce riskovať a investovať takýmto spôsobom, nech sa páči, môže, ale na druhej strane treba povedať, že je to jeho vlastné slobodné rozhodnutie na jeho vlastné riziko. A na druhej strane sa mu musí ale v tom prípade dať možnosť, aby vystúpil za takejto situácie, ktorá nastala a ktorá sa môže ešte zhoršovať. A to nikto nepopiera. Ďakujem pekne.
Poliačik, Martin, poslanec NR SR (2011-03-24):
Pán kolega Čaplovič, no keby ste vedeli o nejakom nálezisku ropy v rukách štátu na Slovensku, tak aj keď možno ideologicky by som bol proti, tak, dajme tomu, už teda nech štát externé vzdelanie zaplatí aj pre tých externistov. Ale obaja veľmi dobre vieme, keby sme nechali externé vzdelávanie vysokoškolské úplne v rukách štátu a keby ho platil iba štát, akú dieru by to spravilo v rozpočte. To je prvá vec. Čo sa týka brania si vzoru zo zahraničných univerzít, no tak ja si zoberiem vzor z takých zadarmo univerzít ako Harvard, Oxford, Cambridge, kde štát platí v plnej miere aj internistom, aj externistom vzdelanie a podľa toho sa to ukazuje na kvalite tejto školy. Určite súhlasím s vami v tom , že naliatie peňazí do systému neznamená okamžite zvýšenie kvality vysokého školstva. Som ochotný kedykoľvek podpísať to a určite urobiť všetko preto, aby kvalita bola vyžadovaná hlavne zavedením viacej informácií do systému vzdelávania a zvýšením konkurencie medzi jednotlivými školami tak, aby tie, ktoré sú naozaj najslabšie, z toho trhového prostredia čo najskôr išli tam, odkiaľ sa tam dostali. Čo sa týka bakalárskeho vzdelávania, my nemáme v rukách, akým spôsobom môžeme vyhlásiť alebo nevyhlásiť bakalárske vzdelanie za plnohodnotné alebo za menej plnohodnotné, pretože o tom, aká je kvalita dosiahnutého vzdelania nerozhoduje štát, o tom rozhoduje trh. Samotní zamestnávatelia sa rozhodujú, či človeka s bakalárskym titulom zoberú alebo či namiesto neho uprednostnia radšej niekoho s magisterským alebo inžinierskym titulom. Takže opäť zbytočne zvyšujeme zásah štátu v tejto veci.
Hattas, Marek, poslanec NR SR (2021-04-30):
Ďakujem veľmi pekne za slovo. Ja by som chcel poďakovať za transparentné výberové konanie pri riaditeľovi Agrokomplexu, národné výstavisko v Nitre. Naozaj to bolo veľmi, veľmi transparentne spravené a pán riaditeľ aj teraz ukazuje svoje kvality. Ja by som chcel tuná týmto aj vyjadriť podporu výstavnému sektoru, ktorý naozaj zažíva teraz veľmi, veľmi zlé časy. Treba to naozaj riešiť, aby prežili túto situáciu. Takže aj takýmto prostredníctvom nezabúdajme na nich. Myslime, že to výstavníctvo a tie výstaviská majú tradíciu na Slovensku, plnia si tu svoju nezastupiteľnú úlohu, treba im pomôcť v tejto, v tejto ťažkej chvíli a treba myslieť aj na ďalšie rozširovanie. U nás v Nitre to naozaj nepôjde bez toho, aby sme sa ďalej porozprávali o tom, akým spôsobom bude Agrokomplex ďalej dopravne napojený. To znamená, za mňa len toto. Ďakujem veľmi pekne.
Přidal, Alojz, poslanec NR SR (2015-10-02):
Vážená pani podpredsedníčka Národnej rady, vážený pán predkladateľ, dámy a páni, Výbor Národnej rady Slovenskej republiky pre hospodárske záležitosti ma uznesením č. 472 určil za spravodajcu k návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov a o doplnení niektorých zákonov, je to tlač 1762. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Jeho súčasťou je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Preto vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 9. novembra 2015 a v gestorskom výbore aby bol prerokovaný do 10. novembra 2015. Pani podpredsedníčka Národnej rady, skončil som. Otvorte, prosím, všeobecnú rozpravu.
Tomáš, Erik, poslanec NR SR (2020-07-24):
Pán kolega, budem vás šetriť len preto, lebo ste hrávali chvíľu futbal za Humenné, ale naozaj niektoré vety boli veľmi zbytočné, pretože sa veľmi rýchlo učíte od vášho učiteľa, veľkého vodcu Igora Matoviča. Spomínate farizejstvo, naše farizejstvo, ale táto schôdza je práve o farizejstve vášho Igora Matoviča. Vážite, či diplomovka je oproti nejakým iným problémom väčší problém alebo menší. Naozaj to nie je o diplomovke. Ale aj vám musím pripomenúť, o čom je táto schôdza, že váš líder, váš líder tu búchal do stola, keď Andrej Danko obhajoval svoju rigoróznu prácu pred poslancami parlamentu. Búchal do toho stola a tvrdil, že to je dôvod na odstúpenie. Váš líder ešte pred niekoľkými dňami povedal na adresu Borisa Kollára, že na jeho mieste by odstúpil. Chápete? Toto je farizejstvo, pán kolega. A farizej ste aj vy, že to nevidíte, ale chápem, za plat 4-tisíc čistého prehliadnete čokoľvek.
Šudík, Tomáš, poslanec NR SR (2022-03-22):
Ďakujem za slovo, pán predsedajúci. Ja sa chcem iba opýtať, na základe akých dát ste prišli na to, že kandidát, ktorý bude chcieť kandidovať na starostu, bude musieť mať 25 rokov. Samozrejme, chápem tie argumenty elementárneho vzdelania, že musia vedieť čítať, písať, ja sa možno sčasti s tým aj stotožňujem, ale nemyslím si, napríklad že by 24-ročný pán alebo pani nevedela riadiť obec. (Ruch v sále a zaznievanie gongu.) Ďakujem.
M. Košútová, poslankyňa: (2008-11-26):
Je nevyhnutné, aby sa vyrovnávali podmienky slovenských poľnohospodárov v rámci Európskej únie. Možnosti, ktoré sa dávajú v rámci rozpočtu poľnohospodárom im umožnia prežiť, ale aj zabránia tomu, aby sa nevyskytovali, alebo neumožňovali páchať ďalšie straty, ktoré sú páchané na našich lesoch. Verím tiež, že sa zabráni ďalšiemu prehlbovaniu rozdielov medzi vidiekom a jednotlivými regiónmi Slovenska. Verím, že sa rozpočet prijme a že po jeho prijatí budú naplnené očakávania všetkých poľnohospodárov, ale aj ďalších obyvateľov vidieka. Ďakujem.
E. Bauer, poslankyňa: (2003-09-17):
Z. Martináková, podpredsedníčka NR SR: Prosím, prepáčte, pani poslankyňa, o pokoj, pri hlasovaní by mal byť pokoj v rokovacej sále, lebo potom vzniknú nedorozumenia a zbytočné konflikty. Nech sa páči, pani poslankyňa.
Laurenčík, Milan, podpredseda NR SR (2021-05-06):
Faktickú poznámku má pripravenú aj pán poslanec Marek Kotleba, nech sa páči.
Hrušovský, Pavol, podpredseda NR SR (2010-12-10):
Hlasujeme, páni poslanci, o návrhu, ktorý predniesol pán spoločný spravodajca. (Hlasovanie.) 135 prítomných, 59 za, 76 proti. Návrh sme neschválili. Pán poslanec Bastrnák, poprosím vás, prestaňte telefonovať. Nech sa páči, pán poslanec Brocka.
Hrnčiar, Andrej, podpredseda NR SR (2016-10-14):
Pani poslankyňa Shahzad.
M. Číž, podpredseda NR SR: (2006-12-14):
(Hlasovanie.) Prítomných je 142 poslancov, za 31 poslancov, proti 9 poslancov, zdržalo sa 101 poslancov, nehlasova1 1 poslanec. Konštatujem, že návrh, aby Národná rada prerokovala tento návrh v druhom čítaní, sme neschválili.
Zmajkovičová, Renáta, podpredsedníčka NR SR (2012-12-13):
Pán poslanec Fronc.
Karahuta, Jaroslav, poslanec NR SR (2021-07-02):
Ďakujem pekne za slovo. Je pravdou, že ja som to stretnutie v kinosále avizoval, hej, to nerozporujem, malo byť v utorok o 14.00 hod. s tým, že potom došlo k zmene a tá zmena bola spôsobená tým, že na ten istý deň Ministerstvo životného prostredia si dohodlo stretnutie so všetkými zástupcami jednotlivých národných parkov. Malo tam prísť 12 alebo 15 ľudí plus naši poslanci, takže kapacitne tá kinosála údajne by nebola stačila pri dnešných opatreniach pandemických, tak sa dohodol minister Budaj a pán predseda Národnej rady Kollár, že sa to presúva, presúva na, do hotela Bôrik. Takže to takto bolo. A čo sa týka účasti, boli tam pozvánky, je pravdou. Ale, ale nemám pocit, že to bolo obmedzené, čo sa týka vstupu. Nikto od nás nič nežiadal, žiadne pozvánky. Takže ja si myslím, že na ten Bôrik mohol prísť pravdepodobne hocikto z poslancov Národnej rady, samozrejme, kto mal o to stretnutie záujem. Čo sa týka toho rozdelenia, ja sa, ja to chcem porovnať, vidíme dopady, keď dvaja gazdujú na jednom piesku. Je to program ESO. ESO, dnes vidíme nešťastie, volalo sa to Efektívna, spoľahlivá a otvorená verejná správa, to nešťastie, ktoré bude treba odstrániť, pretože na pozemkoch nám gazdujú dvaja gazdovia, a to je ministerstvo vnútra a ministerstvo pôdohospodárstva, životné prostredie robia dvaja gazdovia, a to je ministerstvo vnútra a ministerstvo životného prostredia, a tie dopady sú také, že ľavá ruka nevie, čo robí pravá, a ten istý zákon, to isté legislatívne opatrenie vysvetľuje a realizuje ministerstvo vnútra na úseku napríklad životného prostredia a pôdohospodárstva úplne ináč ako ministerstvo životného prostredia alebo pôdohospodárstva, ktoré metodicky riadi. Čiže tu treba prijať rozhodnutie, že jednoznačne aj tieto chránené územia majú patriť len pod jedno ministerstvo. Nie, nemôžu byť dvaja gazdovia.
Danko, Andrej, predseda NR SR (2019-02-08):
Pán poslanec Jurzyca.
Blanár, Juraj, podpredseda NR SR (2021-05-13):
Pán poslanec Vladimír Faič s faktickou poznámkou.
Pellegrini, Peter, podpredseda NR SR (2020-09-23):
Pani poslankyňa, môžte reagovať na pána Gyimesiho...
Laššáková, Jana, podpredsedníčka NR SR (2015-11-18):
V súlade s rokovacím poriadkom o slovo požiadala pani podpredsedníčka Erika Jurinová. Nech sa páči, máte slovo.
Halák, Róbert, poslanec NR SR (2020-03-20):
Sľubujem. (Potlesk.)
Kollár, Boris, predseda NR SR (2022-02-22):
S ďalšou faktickou pán poslanec Fico. Nech sa páči.
Šeliga, Juraj, podpredseda NR SR (2021-03-18):
Ďakujem, pán minister. Ďalšia otázka je od pána poslanca Slobodu a je na pána podpredsedu Hegera a otázka znie: „Vážený pán minister, na základe akých kritérií bude vyrubovaná vyššia daň z nehnuteľnosti v pripravovanej daňovej reforme? A aký dopad bude mať takéto zvýšenie daní na nízkopríjmové skupiny?“ Nech sa páči, pán podpredseda.
Bugár, Béla, podpredseda NR SR (2018-06-21):
Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Pavelkovi. Nech sa páči, môžte podať spravodajskú informáciu.
Podmanický, Ján, poslanec NR SR (2012-09-18):
Pán predseda, dajte teraz hlasovať o postúpení návrhu zákona do druhého čítania.
Přidal, Alojz, poslanec NR SR (2013-03-19):
Takže pristúpme k hlasovaniu o pozmeňujúcich a doplňujúcich návrhoch zo spoločnej správy. Pán predseda, prosím, dajte hlasovať o bodoch 1 až 4 zo spoločnej, s odporúčaním schváliť.
Grendel, Gábor, podpredseda NR SR (2021-10-01):
Pán poslanec Mazurek, podľa § 32 ods. 2 zákona o rokovacom poriadku vás žiadam a vyzývam, aby ste si nasadili rúško. S faktickou poznámkou pán poslanec Pročko.
V. Veteška, podpredseda NR SR: (2006-04-19):
V rokovaní pokračujeme druhým čítaním o vládnom návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov (tlač 1490). Spoločná správa 1490a. Prosím podpredsedu vlády a ministra financií Slovenskej republiky pána Mikloša, aby vládny návrh zákona odôvodnil. Nech sa páči.
J. Kužma, poslanec: (2001-10-04):
I. Presperín, podpredseda NR SR: Ďakujem. Ďalej v rozprave vystúpi pani poslankyňa Tóthová.
Števulová, Zuzana, poslankyňa NR SR (2024-05-02):
Je veľmi ťažké čokoľvek povedať po takomto silnom prejave, z ktorého je jasné, že návrh zákona, ktorý, o ktorom tu momentálne rokujeme, má zásadné a veľmi-veľmi negatívne a smutné dopady na život konkrétnych ľudí, ktorí žijú v našej spoločnosti. Ja sa v prvom rade chcem Lucii poďakovať, že nám to neustále pripomína napriek tomu, že pre ňu osobne musí byť táto téma nesmierne ťažká, keďže sama je terčom nenávisti za to, čo predstavuje a čo symbolizuje. A zároveň by som chcela mať nádej, že predkladatelia tohto zákona si zoči-voči niekomu, kto je tiež členom queer komunity, uvedomia konečne, že čo spôsobujú v tejto krajine obyvateľom, ktorí tu žijú, ktorí tu platia dane, ktorí sa tu narodili. Ja nechápem, ako je vôbec možné, že ktorýkoľvek člen alebo členka tohto parlamentu predkladá návrh zákona, ktorého cieľom nie je pomôcť tejto krajine a jej ľuďom sa rozvíjať, ale ktorého úmyslom a zámerom je zlomyseľnosť, škodiť, robiť zle ľuďom, ktorí nemôžu za to, že sú v procese tranzície, ktorí jednoducho takýmto spôsobom žijú, sú medzi nami, môže ním byť hocikto, môže sa nám narodiť dieťa, ktoré prejde takýmto procesom, môže to byť náš priateľ, priateľka, a ja si myslím, že je úlohou nás zákonodarcov reálne robiť kroky na pomoc akejkoľvek menšine, nie im úmyselne škodiť a spôsobovať aj to, že mnohí z týchto ľudí si možno chcú aj zobrať životy, pretože to nie je len básnická otázka, to je realita. (Potlesk.)
Blanár, Juraj, podpredseda NR SR (2023-03-16):
Pán poslanec Benčík s faktickou poznámkou.
Kadúc, Miroslav, poslanec NR SR (2015-02-03):
Ďakujem pekne. Miro, mám dve poznámky na teba a v prvom rade som rád za takéto konštruktívne vystúpenie, ktoré poskytlo nejaký historický exkurz k tomu, aké boli dôvody a na akých princípoch stálo vytvorenie II. piliera, prípadne aj ostatného, III. piliera. Toto, myslím, že je treba si povedať. A treba si povedať, aj ako sa to menilo a kam sme sa dostali. Zdalo sa mi, že náznakom si sa pokúšal pomenovať aj tie príčiny, prečo sme sa dostali do takejto politicky patovej situácie. Ja tie príčiny sa pokúsim pomenovať o možno trošku viacej. Čiže toto, myslím, že bolo veľmi dobré a takéto vystúpenia do parlamentu jednoznačne patria. A druhá vec, čo som chcel povedať, je, že aj napriek tomu, že sme z odlišných politických táborov, a myslím, že máme spoločný cieľ v politike, ja za to uznesenie zrejme budem hlasovať, aj keď musím povedať, že aspoň s jedným bodom budem mať zrejme problém. Ale toto je presne to, kam by sme sa mali uberať, ktorým smerom, a to je, snažiť sa pri takto dôležitých témach vytvoriť konštruktívne prostredie, ktoré poskytne stabilný, či už dôchodkových, alebo iný systém, ktorý má byť dlhodobý. A to sa dá podľa mňa iba vtedy, ak budeme prísne apolitickí a budeme o tom viesť dialóg, ktorý má výsledok s čo najmenej politikum v danom prípade. Ďakujem.
Danko, Andrej, predseda NR SR (2019-02-01):
Poslankyňa Kaščáková.
Grendel, Gábor, podpredseda NR SR (2023-06-22):
Pán poslanec,...
M. Číž, podpredseda NR SR: (2008-04-02):
Vážené kolegyne, kolegovia, budeme pokračovať v prerušenom rokovaní o vládnom návrhu zákona o výchove a vzdelávaní, teda o školskom zákone a o zmene a doplnení niektorých zákonov (tlač 560). Pán minister už zaujal miesto pre navrhovateľov. Poprosím ešte pani poslankyňu Nachtmannovú, aby zaujala miesto pre spravodajcov a v zmysle prihlášky do rozpravy v mene poslaneckých klubov vystúpi v mene poslaneckému klubu SMER pani poslankyňa Monika Smolková.
Dubačová, Viera, poslankyňa NR SR (2019-09-13):
Ďakujem pekne. Pán kolega Farkašovský, koľkokrát, veď asi viete koľkokrát, takže zrejme tie čísla viete, ja som myslela, že ich poviete, konkrétne koľkokrát, lebo ja mám veľmi jasné stanovisko Asociácie vydavateľov tlače. Čiže ak hovoríme aj o odbornej diskusii na túto tému, ja som veľmi jasne povedala, že je treba počúvať argumenty odbornej verejnosti a tie argumenty boli veľmi jasné, sám ste vraveli, že ste na diskusiách boli, myslím si, že práve tá odborná verejnosť sa dožaduje naozaj kvalitných, pravdivých informácií. A to právo na opravu, ktoré ste tu spomínali, ako uviedla aj tá Asociácia vydavateľov, že pri súčasnej platnej legislatívne nevie teda o prípade, že by politici nedostali relevantný priestor. A to je, to je veľmi jasné stanovisko. A myslím si, pán kolega, že tá diskusia nemá viesť desať mesiacov, tá diskusia tu má byť prosto dlhé roky. A to, čo sa dá zlepšiť na kvalite mediálneho prostredia, je veľmi jasne zadefinované a myslím si, že práve ľudia s mediálneho prostredia, sám z neho pochádzate, to vedia veľmi jasne zadefinovať a vy viete veľmi dobre, že práve toto právo na odpoveď do tejto skupiny vecí, ktoré by v novinárskej práci pomohli, nepatrí. Viete to lepšie ako ja, ste z toho prostredia. Takže asi toľko. Ďakujem.
Laššáková, Jana, podpredsedníčka NR SR (2014-11-25):
Ďakujem pekne, prezentujme sa a hlasujeme. (Hlasovanie.) Prítomných 138 poslancov, za návrh 136, zdržali sa 2 poslanci. Konštatujem, že sme schválili uznesenie o nastúpení náhradníka na zaniknutý mandát poslanca Národnej rady. Teraz prosím pána Jána Babiča, aby sa dostavil do rokovacej sály a pristúpime k sľubu poslanca. Chcem pripomenúť, že podľa § 4 ods. 2 zákona o rokovacom poriadku poslanec skladá sľub tak, že po verejnom prečítaní textu sľubu položí pravú ruku na Ústavu Slovenskej republiky a povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Teraz prosím podpredsedu Národnej rady Slovenskej republiky Jána Figeľa, aby prečítal text sľubu. Zároveň prosím prítomných, aby počas skladania sľubu stáli. ( Skladanie sľubu poslanca Národnej rady Slovenskej republiky .)
Kollár, Boris, predseda NR SR (2021-07-02):
S ďalšou faktickou poznámkou vystúpi pani poslankyňa Pleštinská, nech sa páči, máte slovo.
Jurinová, Erika, podpredsedníčka NR SR (2015-04-23):
Pán poslanec Kadúc. Nie je síce na tabuli, ale bol prihlásený. Nech sa páči.
Danko, Andrej, predseda NR SR (2019-03-26):
Poprosím v písomnej podobe. Pani poslankyňa Milanová.
P. Hrušovský, predseda NR SR: (2004-06-14):
Vážené panie poslankyne, páni poslanci, otváram rokovanie 27. schôdze Národnej rady Slovenskej republiky. Panie poslankyne, páni poslanci, v utorok 8. júna 2004 došlo v zahraničných misiách slovenského kontingentu v rámci mnohonárodných stabilizačných síl v Iraku a na Cypre k tragickým udalostiam. Slovenská republika stratila štyroch vojakov a svojich spoluobčanov, ktorí zahynuli pri plnení náročných pracovných povinností. Dovoľte mi, aby som vás teraz požiadal, aby sme si minútou ticha uctili ich pamiatku. (Minúta ticha.) Ďakujem. Páni poslanci, poslankyne, teraz vás poprosím, aby ste sa prezentovali stlačením hlasovacieho tlačidla, aby som mohol zistiť počet prítomných poslancov na rokovaní Národnej rady. Prosím, prezentujme sa. (Prezentácia.) 102 poslancov prítomných. Národná rada je uznášaniaschopná. Chcem vás informovať, že overovateľmi na 27. schôdzi budú poslanci Jozef Hrdlička a Ľubica Navrátilová a ich náhradníkmi Pavol Abrhan a Igor Federič. Ďalej vás chcem informovať, že o ospravedlnenie svojej neúčasti na dnešnom rokovacom dni požiadali panie poslankyne, páni poslanci Monika Beňová, Anton Danko, Miroslav Maxon a Ján Mikuš. Po dohode strán zastúpených v Národnej rade Slovenskej republiky som navrhol program rokovania 27. schôdze Národnej rady s jediným bodom programu, a to informácia o priebehu aktuálnych záverov doterajších rokovaní medzivládnej konferencie počas írskeho predsedníctva o návrhu Zmluvy zakladajúcej Ústavu pre Európu . Návrh programu schôdze ste dostali v pozvánke. Chcem sa opýtať prítomných pánov poslancov, či chce niekto navrhnúť zmenu alebo doplnenie programu 27. schôdze. Konštatujem, že nie. Preto dávam hlasovať o programe 27. schôdze tak, ako je navrhnutý a uvedený v pozvánke. Hlasujeme, páni poslanci. (Hlasovanie.) 113 prítomných, 104 za návrh, 2 sa zdržali, 7 nehlasovalo. Návrh sme schválili. Na základe schváleného programu pristúpime k rokovaniu o informácii o priebehu a aktuálnych záveroch doterajších rokovaní medzivládnej konferencie počas írskeho predsedníctva o návrhu Zmluvy zakladajúcej Ústavu pre Európu . Materiál ste dostali ako tlač 750. Spoločnú správu výborov máte ako tlač 750a. Poprosím teraz pána predsedu vlády Slovenskej republiky Mikuláša Dzurindu, aby informáciu uviedol. Nech sa páči, pán premiér, máte slovo.
Grendel, Gábor, poslanec NR SR (2024-02-01):
Ďakujem pekne za faktické poznámky. Ten pozmeňujúci návrh reaguje jednak na vami (rečník si odkašľal), pardon, vami zmienený pozmeňujúci návrh pána poslanca Gašpara a ten pozmeňujúci návrh, ktorý pán poslanec Gašpar predložil, mal byť tým, mal byť tou nádejou, ktorú vyslovila aj pani prezidentka, keď tu bola v pléne a vystúpila k novele Trestného zákona, skritizovala ten návrh, skritizovala aj skrátené legislatívne konanie, ale zároveň ocenila, že Peter Pellegrini ako predseda Národnej rady vyvinul nejakú iniciatívu a ohlásil, že ten návrh zákona sa ešte v druhom čítaní vylepší. A my už dnes vieme, že to vylepšenie údajné nepredkladá Peter Pellegrini, do ktorého sa tie nádeje vkladali, moje nie, ale možno niektorých iných ľudí, a že ten pozmeňujúci návrh pána poslanca Gašpara nič nerieši a v podstate nič nerieši. Špeciálna prokuratúra zanikne, rozdá sa beztrestnosť presne podľa toho pôvodného návrhu, no a v pozmeňujúcom návrhu poslanca Gašpara sa udejú len určité kozmetické zmeny, aby komunikačne sa vládna koalícia mohla tváriť, že počúvala pripomienky. No nepočúvala. Pochybujem, že toto je tá nádej, ktorú mala na mysli aj pani prezidentka, keď tu bola, a preto som predložil ja ten pozmeňujúci návrh, ktorý som začal čítať ešte včera a dokončil dnes, lebo ak má niečo vylepšiť ten vládny návrh, ak má niečo zabrániť tomu, aby zanikla špeciálna prokuratúra, tak to je tento pozmeňujúci návrh.
Hort, Milan, podpredseda NR SR (2010-11-03):
Ďalej pán poslanec Dušan Muňko s faktickou poznámkou, nech sa páči.
A. Belousovová, podpredsedníčka NR SR: (2007-06-27):
Nech sa páči, pani poslankyňa Radičová, máte slovo.
Laurenčík, Milan, podpredseda NR SR (2022-06-28):
Ďakujem. Na vaše vystúpenie neboli faktické poznámky. 	Ďalším prihláseným do rozpravy je pán poslanec Miloš Svrček a pripraví sa pán poslanec Jaromír Šíbl. Pán poslanec Svrček, nech sa páči, máte slovo.
Bagačka, Michal, poslanec NR SR (2017-12-05):
Ďakujem za slovo. Vážený pán predsedajúci, dámy a páni, pán podpredseda vlády, Výbor Národnej rady Slovenskej republiky pre hospodárske záležitosti ma určil za spravodajcu k predmetnému vládnemu návrhu zákona. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o tomto návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny, výbor, výbor pre financie a rozpočet a výbor pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 26. januára 2018 a v gestorskom výbore do 29. januára 2018. Pán predsedajúci, prosím, otvorte rozpravu.
Blanár, Juraj, podpredseda NR SR (2021-05-10):
Pán podpredseda Národnej rady Gábor Grendel s faktickou poznámkou.
B. Bugár, podpredseda NR SR: (2005-10-26):
V. Ďaďo, poslanec: Že je potrebné postupovať v niektorých veciach ďalej a z toho dôvodu i v našej legislatíve prijať niektoré zmeny, o ktorých tu hovoril pán podpredseda vlády pri návrhu tohto zákona. Samozrejme, že okrem týchto záležitostí, stanovenia riadnych zásad, sú tu i mnohé veci, ktoré treba ešte takzvane dopracovať, a ja chcem skonštatovať v závere len jedno, že poslanecký klub KSS tento návrh zákona posunie všetkými hlasmi do druhého čítania. Samozrejme, že čakáme konštruktívny prístup tak od vlády - predkladateľa, ako aj od koalície v tom slova zmysle, že budú predložené v ďalšom, v druhom čítaní určité pozmeňujúce návrhy, o ktorých by sme mali vedieť konštruktívne diskutovať tak, aby návrh zákona sme mohli, celá snemovňa, prijať, pretože je nevyhnutný pre transparentnosť rozvoja našej vlasti. Ďakujem.
R. Raši, minister zdravotníctva SR: (2008-11-25):
Návrh zákona upravuje ďalej kompetencie Úradu pre dohľad nad zdravotnou starostlivosťou v rozhodovacej oblasti. Najzávažnejšie problémy v aplikačnej praxi, ktoré úradu spôsobuje striktné vedenie konania podľa správneho poriadku, sa navrhuje riešiť osobitnou úpravou správneho konania pre oblasť vydávania platobných výmerov. Touto osobitnou úpravou správneho konania sa v zákone vylúči uplatnenie niektorých inštitútov alebo úkonov, ktoré v súčasnosti spomaľujú a sťažujú priebeh správneho konania vedeného úradom. Ďalej sa upravuje prerozdeľovací mechanizmus, preukazovanie platobnej schopnosti zdravotných poisťovní a zavádzajú sa ďalšie úpravy, ktorými sa nemení systém verejného zdravotného poistenia, ale sa zosúlaďujú zákony upravujúce verejné zdravotné poistenie s existujúcou platnou legislatívou. Vážený pán podpredseda, vážené panie poslankyne, vážení páni poslanci, dovoľte mi vysloviť presvedčenie o podporu predloženého návrhu zákona. Ďakujem.
Pčolinský, Peter, poslanec NR SR (2019-03-28):
Ďakujem pekne. Anka, spomínala si, že každá nová vláda sa bude môcť k tomu vrátiť teoreticky. Preto chcem apelovať na poslancov SNS, dohodnite sa na tom pozmeňovacom návrhu tak, aby už nebolo možné sa k tomu vrátiť. My veľmi radi to podporíme. Naozaj mi záleží na tom, aby už nikdy žiadna vláda sa k tejto hovadine vrátiť nemohla. Treba ten podpis zobrať späť. Je takisto pravda, že 80 až 90 % ustanovení v tom Istanbulskom dohovore už dnes máme v právnom poriadku. To dokonca hovorí aj súčasný minister spravodlivosti, že tieto veci už tam máme. Ide len o to, ako, ako sa vymáha to právo alebo ako sa uplatňuje to právo. Čiže nezavádza sa nič nové, ale zavádza sa, resp. sa vymýšľa teplá voda, ktorá už tu je. A tých zvyšných 10-20 % je presne o tej terminológii, ktorú sa snažia zaviesť do členských krajín Európskej únie. A ja naozaj dúfam, že nepodľahneme týmto nezmyslom, pretože nebolo by veľmi dobre, aby Slovensko sa pridalo k tomuto dokumentu. A na záver ja len chcem povedať, že Boh ochraňuj Slovensko pred progresívnymi šialencami, ktorých cieľom je rozvrat tradičnej rodiny a popretie slovenskej identity a národa. A myslím to smrteľne vážne. Ďakujem. (Potlesk.)
Grendel, Gábor, podpredseda NR SR (2022-02-15):
V rozprave teraz vystúpi pani poslankyňa Anna Mierna. Ale ešte pred tým v zmysle § 32 ods. 2 zákona o rokovacom poriadku vyzývam pána poslanca Krupu, Medveckého, aby si nasadili rúška. (Reakcia z pléna.) Respirátory, ďakujem za upozornenie. Nech sa páči, pani poslankyňa.
Lipšic, Daniel, poslanec NR SR (2015-12-11):
No, vo vzťahu k ženám, ja si pamätám, keď sa odvolával minister Pavlis, čo tu robil za štvrtú cenovú skupinu, že by mala pani Remišová, keď s manželom niečo iné robiť po nociach, ako vypisovať blogy, to teda tak hlboko sme ešte neklesli. Vtedy ste všetci poslanci SMER-u boli tíško, ste šúchali nôžkami a vtedy vám nejaká neslušnosť nejako nevadila. Ja som sa v roku 2010 stretol s jedným vrcholným predstaviteľom SMER-u, keď som išiel na ministerstvo vnútra, niekedy o tom niečo možno viac, a on mi povedal, že v SMER-e sú také teraz dve, však asi viete, také tie dve hlavné skupiny, no, tá biznis skupina, tá ideologická. Pán minister Žiga, vy ste, myslíte, v ktorej z nej figurovali? V tej ideologickej? Som zvedavý, pán poslanec Blaha bude argumentovať za klub, on sa tak tvári, že je neomarxista, tak myslím, že dnes už v 
SMER-e nie sú ideologická, biznis skupina, už je len niekoľko biznis skupín: košická, bratislavská, bystrická a tak ďalej. Takže som veľmi zvedavý, ako náš mladý neomarxista bude obhajovať tuná už biznis záujmy biznis skupín SMER-u. K tomu, čo tu už bolo povedané, lebo viacerí, som aj prekvapený, že, pán poslanec Matovič, na vás všelikto reaguje, napríklad líder zdravotníctva pán Raši. Samozrejme, je to znovu tá košická skupinka a ja už ho vyzývam niekoľkokrát, aby nám prezradil a povedal, ako to bolo s tými 400 miliónmi na Cyprus, pol na pol Penta – Široký. Raz sa k tomu dokonca aj odhodlal, že by to rád vysvetlil, potom náhodou nebol v parlamente. Mňa by zaujímalo, keby našiel konečne odvahu ako chlap a vysvetlil, ako sa podelila o 400 mil. euro Penta so Širokým. V čase, keď bol ministrom zdravotníctva. A ja by som potom mal ešte na záver, pán predseda, jeden procedurálny návrh, ale to si dám osobitne, lebo zdá sa mi, že teraz taká aktuálna správa prebehla médiami a že by ju parlament, mal na ňu nejakým spôsobom reflektovať. Ide o veľmi vážnu vec, samozrejme.
P. Paška, predseda NR SR: (2009-06-30):
Pani poslankyne, páni poslanci, budeme teraz hlasovať o poslednom prerokovanom bode z programu 39. schôdze, ktorým bol vládny návrh zákona č. 223/2001 Z. z. o odpadoch, je to tlač 1022. Poprosím teraz pána spravodajcu Tibora Lebockého, aby v druhom čítaní uvádzal hlasovanie. Chcem vás, dámy a páni, požiadať, ide o pomerne komplikovaný návrh, ktorý obsahuje veľa pozmeňujúcich návrhov, aby ste venovali pozornosť spravodajcovi a hlasovaniu. Máte slovo, pán spravodajca.
Dostál, Ondrej, poslanec NR SR (2023-03-31):
Ďakujem. No podobne ako včera pri vystúpení k tomu predchádzajúcemu návrhu pána poslanca Kollára, ktorý som tiež vo svojom vystúpení tak jemne kritizoval, tak v reakcii na faktické poznámky ho budem musieť obhajovať. Čo sa týka toho, že, že čo je verejný záujem, samozrejme, že je to vec, ktorá je na interpretáciu a ťažko asi by sme dali do trestného zákona definíciu jasnú verejného záujmu, ktoré by pokryla všetko to, čo, to, čo má pod ním pán predkladateľ na mysli. Ale, ale, samozrejme, že ak by sme to dali do zákona, tak určite polícia, prokuratúra a súdy by sa s tým vysporiadali a zadefinovali by, že čo sa rozumie verejným záujmom pre, pre účely tohto ustanovenia. Niečo naznačil, naznačil teda pán predkladateľ v dôvodovej správe, niečo bolo v jeho úvodnom vystúpení. A, pán poslanec Kočiš, musíme sa na problematiku pozerať aj opačne, a teda to prirovnanie novinárov k verejným činiteľom podľa mňa tak trošku, trošku kríva, pretože ani politik nie je povinný zniesť, aby sa na ňom páchali trestné činy. A keď sa niekto politikom vyhráža alebo pácha nejaký trestný čin, tak, takisto má byť ten trestný čin vyšetrený a takisto má byť ten trestný čin, ten trestný čin potrestaný. Ale, verejný činiteľ už dnes je chránenou osobou, čiže verejný činiteľ podľa § 139 ods. 1 písm. h) je chránenou osobou, čiže vyhrážanie sa verejnému činiteľovi je posudzované prísnejšie, až sa deje v súvislosti s výkonom jeho funkcie.
Laššáková, Jana, podpredsedníčka NR SR (2015-04-16):
Pani poslankyňa Šipošová, nech sa páči, máte slovo.
P. Paška, predseda NR SR: (2010-03-03):
(Hlasovanie.) 138 prítomných, 81 za, 57 sa zdržalo. Schválili sme návrh novely zákona č. 656/2004 Z. z. o energetike a č. 276/2001 Z. z. o regulácii v sieťových odvetviach. Pani poslankyňa Sániová bude teraz uvádzať v druhom čítaní hlasovanie o vládnom návrhu zákona o pohrebníctve a o zmene zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov . Je to tlač 1403.
Poliačik, Martin, poslanec NR SR (2011-09-13):
No, viete, pán kolega, ako ste hovorili o tých textíkoch na začiatku, ja by som veľmi rád si prečítal niečo porovnateľné z pera niektorého z autorov zo SMER-u, ale to by som asi veľa čakal od strany, ktorá ani do svojho vlastného volebného programu nedokázala dať jedinú konkrétnu vec a boli tam len všeobecné blaboly. Grafy, tie vám celkom idú, ale na hlbšiu analýzu v nejakom textovom podaní, na to ste ešte asi nedozreli. Ale som počul, že zadania na verejné obstarávania, tie boli dobre napísané za vašej vlády, ale počkať, to ste vlastne nepísali vy, to vždycky písali tí, ktorí to nakoniec vyhrali. Že áno? Takže doneste nejaký ten text obdobne kvalitný, ako je tá brožúrka, o ktorej ste rozprávali. Skúste podať obdobne kvalitné argumenty, o ktorých aj ekonómovia tvrdia, však áno, ekonomicky s tým súhlasíme, celé je to politická otázka. Skúste prestať si vymýšľať grafy a dávať ich na verejnosť cez svojich najvýznamnejších predstaviteľov a potom sa môžme baviť o nejakej akademickej kvalite výstupov jednej alebo druhej strany. Ďakujem.
Paška, Pavol, predseda NR SR (2013-03-20):
Ďakujem pekne. Pán spravodajca? Pravdepodobne nie. Takže prerušujem rokovanie o tomto bode programu. Budeme pokračovať druhým čítaním o návrhu poslancov Faiča, Martvoňa na vydanie zákona č. 99, je to Občiansky súdny poriadok. Je to tlač 369. Správa výborov je pod č. 369a. Pán poslanec Martvoň, poprosím vás, aby ste odôvodnili návrh zákona. (Rokovanie o návrhu poslancov Národnej rady Slovenskej republiky Vladimíra Faiča a Antona Martvoňa na vydanie zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších predpisov , tlač 369.)
Žiga, Peter, podpredseda NR SR (2024-01-10):
Pani poslankyňa Veslárová.
Šeliga, Juraj, poslanec NR SR (2022-04-28):
Ďakujem pekne. V prvom rade ďakujem, že sme sa všetci zaobišli bez zbytočných osobných útokov. Ja chcem povedať tri veci. Tá prvá je, že odmietam akékoľvek politické zasahovanie do trestného konania, ktoré súvisí s Robertom Ficom. Parlament jednoducho v zmysle ústavy musí vydať súhlas, aby prokurátori mali celý diapazón oprávnení v zmysle Trestného poriadku. Bodka. Ja nerozumiem pánovi Ficovi, ako si on myslí, že nám by politicky pomohlo, keď on bude vo väzbe. Čo sa Mikulec stane lepším ministrom podľa vás? Alebo Lengvarský vyrieši celé Slovensko? Nič z toho nám politicky nepomôže, je to falošný argument. Rovnako na vašom mieste, ale je to vaše dobré rozhodnutie, by som bol opatrný s tým, že už viete, ako ten súd rozhodne, lebo som zvedavý, čo poviete, ak ho nezoberie do väzby. Som zvedavý, čo budete potom hovoriť. A posledná vec a to patrí pre mňa pre mojich kolegov, ale aj pre vás opozičných, že niekedy sa my politici správame, ako keby po nás potopa, ako sa hovorí. Vy bránite Roberta Fica s vervou, lebo je to vás predseda a lebo je to pre mnohých priateľ, len dajme pozor na to všetci, že prídu po nás iní, vy nebudete v politike, ja nebudem v politike, úplne v poriadku, len zničiť systém, ktorý sa buduje prinajmenšom 30 rokov, je veľmi ľahké a zničiť dôveru v tento systém. To je podľa mňa niečo, na čo by mali všetci pri svojich vystúpeniach nielen teraz pamätať. Ďakujem ešte raz veľmi pekne za všetky faktické poznámky.
Kuffa, Štefan, poslanec NR SR (2013-12-17):
Ak je tehotenstvo vnímané ako čosi negatívne a nebodaj ako takou chorobou, tak neni tomu tak. Skôr spoločnosť je chorá. Tento návrh podporuje otázku života a zákon, ktorý je tuná platne platný v našej legislatíve, hovorí o umelom prerušení tehotenstva. Áno, ako takto tuná zaznelo z toho pléna. Ak čosi preruším, to znamená, že v budúcnosti môžem v tom pokračovať, ale tuná je usmrtený ľudský plod a nie je možné pokračovať v tom istom tehotenstve, ak sa raz toto nenarodené dieťa usmrtí a pripravíme ho o život, nikdy viac nie je možné pokračovať v ňom. Takže aj tá pojmológia, ktorá je aj v našom zákonodarstve aj prijatá a je to veľakrát, to je práve to rafinované prekrúcanie tých pojmov a pojmológie, že čosi sa preruší a je to akoby len prerušené to tehotenstvo, v čom sa dá pokračovať. Veľakrát tieto ženy sú jednak aj oklamané, ale aj dotlačené priam k rozhodnutiu, kedy sa rozhodnú toto tehotenstvo ukončiť. Tie ženy, ktoré prežívajú ten postaborčný syndróm, ktoré zažívajú, tak veľakrát sú poznačené a traumatizované na celý život. Veľakrát vidia to svoje dieťa, keď to pozerajú sa a stretávajú deti a zhruba v tom veku, v ktorom by bolo ich dieťa, stále vidia svoje vlastné dieťa, ktoré, ktoré sa nenarodilo. Je to rozhodnutie ženy veľakrát. Dávame to akoby len na také rozhodnutie ženy, ale obyčajne sú tam za tým štyria – piati ľudia. Neni to vždy len rozhodnutie samotnej tej ženy a navyše je to krok a rozhodnutie, ktoré je nezvratné a nedá sa viac ani zmeniť. Ľudský život naozaj... (Prerušenie vystúpenia časomerom.)
Hort, Milan, podpredseda NR SR (2011-02-04):
Poprosím všetkých, aby rešpektovali, že pokračuje rozprava tými, ktorí sa prihlásili ústnou formou. Nech sa páči.
Madej, Róbert, poslanec NR SR (2010-11-04):
Ďakujem pekne. Vážený pán podpredseda Národnej rady, ako predsedajúci na súčasnej schôdzi ste zodpovedný aj za zabezpečenie poriadku v rokovacej sále a v súčasnosti vidíme prejavy niektorých poslancov, ktoré dehonestujú Národnú radu Slovenskej republiky, preto dávam procedurálny návrh, aby ste podľa § 32 ods. 2 zákona o rokovacom poriadku vyzvali pána predsedu Národnej rady, aby svojimi prejavmi a činmi v rokovacej miestnosti neprekračoval ďalej hranice slušnosti. V prípade, keď sa to pri ďalších prejavoch počas rokovacieho dňa zopakuje, aby ste podľa tohto ustanovenia zákona o rokovacom poriadku ďalej postupovali. Ďakujem pekne. (Potlesk.)
Kollár, Boris, predseda NR SR (2022-04-27):
Prosím, prezentujme sa a hlasujme. (Hlasovanie.) Prítomných 143 poslancov, za 89, proti 21, zdržalo sa 33. Uvedený návrh sme schválili. Pani spoločná spravodajkyňa, predložte návrh na pokračovanie rokovania návrhu zákona o treťom čítaní.
Fico, Robert, poslanec NR SR (2020-09-16):
Ďakujem pekne. Samozrejme, to, čo povedal pán poslanec Richter, to všetko obsahovalo obrovské množstvo objektívnych informácií, pretože asi ťažko môžme spochybniť profesionálne skúsenosti človeka, ktorý bol osem rokov ministrom práce, rodiny a sociálnych vecí. Mňa trápi ale niečo iné, a to je, že principiálnym slovom, ktoré môžeme použiť pri tomto návrhu zákona, je kolosálny podvod. Pán poslanec Richter, ty veľmi dobre vieš, že momentálne na listine je 26 podpisov a zajtra očakávame aj ďalšie podpisy, ktoré budú smerovať k návrhu na odvolanie ministra práce, rodiny a sociálnych vecí. Nie preto, že je proti trinástemu dôchodku, ale preto, že všetkých oklamal. Keby vecne pred parlamentnými voľbami povedal, že s takýmto návrhom nemôže súhlasiť, ale oni si na tom robili normálnu kampaň. Chodili po Slovensku a hovorili, že treba ľuďom dať trináste dôchodky, a teraz s tým naložili tak, ako naložili. Najhoršie na tom sú tie klamstvá, ktoré šírite, dámy a páni z vládnej koalície. Hovoríte o tom, že tí, čo majú najnižšie dôchodky, dostanú najvyšší nejaký štátny príspevok. Áno, ľudia, ktorí majú okolo 214 eur dôchodok, dostanú 300-eurový, tzv. vianočný príspevok. Ale, dámy a páni, takýchto ľudí je iba 16-tisíc. Je to obyčajné klamstvo. To znamená, že minimálnemu počtu ľudí zvyšujete, ale tomu najpodstatnejšiemu množstvu výrazne znižujete. Platí zákon, na základe tohto zákona ľudia mali dostať viac ako 460 eur, pokiaľ ide o starobných dôchodcov. Okradli ste ich o 150 až 300 eur! Toto je výsledok vašej práce, a preto vás budeme odvolávať.